text: [{"text_idx": "#000001", "text": "Vakaraitaka o Aminiasi Tuimaba ni via vota tiko na nona metali koula ka rawata mai Tokyo kivua na turaga tukana ka mai takali ena gauna ni Los Angeles 7\u2019s ena yabaki sa oti 2020."}, {"text_idx": "#000003", "text": "Tukuna o Tuimaba ni levu na gauna rau dau veitalanoataka kina kei Tukana me baleta na metali koula ena qito ni Olympic ia kalouca sara ni sa sega ni bula tiko ena gauna qo me raica ni u sa rawata mai na koula mai Tokyo ena Olympic."}, {"text_idx": "#000004", "text": "Kaya talega o Tuimaba ni veika kece sara e rawata tu qo ena vakavinavinakataki ratou vakalevu sara na nona vuvale ena veitokoni levu eratou dau cakava ena gauna kece ni nona vakavakarau kina dua na qito levu kei na qito kece e vakaitavi kina."}, {"text_idx": "#000005", "text": "Ena gauna qo e qito tiko o Tuimaba ena kalavo na PAU mai Varanise ena French Top 14, gauna kece e qito 15 tiko mai kina mai Varanise e vakanamata tikoga mai nona vakasama kei na vakanananu ena qito levu ni Olympics e Tokyo."}, {"text_idx": "#000006", "text": "Kaya na cauravou yabaki 26 qo ni sa sega tu ga ni waraka na gauna qo me oti nodratou tauri vakatikitikitaki tiko mai Nadi me laki sota kei ratou nona vuvale baleta ni sa na lesu tale tiko ki Varanise ena dua na gauna lekaleka ga qo."}, {"text_idx": "#000007", "text": "Ena oti tiko nodratou tauri vakatikitikitaki tiko na cauravou lewe ni timi ni Viti ena mua ni macawa qo."}, {"text_idx": "#000008", "text": "Kena i tukutuku matata rogoca mai ena Vitifm 92.2FM/92.6FM/92.0FM"}]